《十二月初六日出郊途只值雪偶成小律诗》
宋代·杜范

宦尘役役走长涂，岁晚离家只自吁。
风入破舆寒彻骨，雪穿疎幌秘沾须。
横陈瑞色今如许，定似丰年可大书。
州县徒劳何敢惮，万家温饱即吾庐。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。